รองนายกรัฐมนตรีและรัฐมนตรีว่าการกระทรวงกลาโหม ระบุ การดูแลรักษาความสงบเรียบร้อยช่วงการเลือกตั้ง ไม่มีพื้นที่ใดน่าเป็นห่วง พร้อมยืนยัน ไม่มีการปฏิวัติ หลังการเลือกตั้งอย่างแน่นอน
พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวถึงการดูแลความเรียบร้อบช่วงโค้งสุดท้ายก่อนการเลือกตั้งในวันที่ 24 มีนาคมนี้ ว่าดูเหมือนเดิม ไม่ห่วง และไม่มีพื้นที่ไหนที่กังวล รวมถึงในพื้นที่ภาคใต้ ก็ไม่ได้สั่งการให้ดูแลรักษาความปลอดภัยเพิ่มเติม         ส่วนกรณีที่นายสุเทพ เทือกสุบรรณ ที่ปรึกษาพรรครวมพลังประชาชาติไทย ออกมารับุว่าหากพรรคตระกูลเพื่อ ได้รับการเลือกตั้งจะออกมาชุมนุมนั้น คงต้องไปถามนายสุเทพเอง เช่นเดียวกับกรณีที่พรรคพลังประชารัฐชูสโลแกนอยากสงบจบที่ลุงตู่ ว่าตนเองไม่รู้         ส่วนกรณีมีการจับตามองว่าตนเองจะเข้ามาช่วยประสานการจัดตั้งรัฐบาลในคืนวันที่ 24 มีนาคมนี้ ว่า ยังไม่มีการประสานมา และไม่ได้คุยกับนายกรัฐมนตรีเรื่องสถานการณ์การเมืองในช่วงนี้ พร้อมยืนยันไม่มีการปฏิวัติเกิดขึ้นหลังการเลือกตั้งแน่นอน